Vanaema tõi oma kiire eluga lapselapsele kaks kilo seakaelakarbonaadi turult. Nii armas, eksole... mul pole tõesti aega viimasel ajal turule  sattuda. Ma loodan seda viga varsti parandada. Aga seniks, 2-kilone käntsakas läks neljaks tükiks, osad sügavkülma, ja üks kena tükike tänaseks õhtusöögiks ahju :) Panin küpsetuskotti, lisasin suuremateks tükkideks lõigatud tsilli, sibul ja poolitatud küüslauguküüned. Lisasin soola ja pipart ning mõned törtsud Worchesterit. Peale asetasin tüümianioksi ja piparrohtu. Siis ahju 175 kraadi juurde kuni lihatermomeeter näitas, et sobib süüa. Hea oli :) Valmisproduktist ma pilti teha ei viitsinud, aga enne kui  liha ahju läks, pidin tast küll pilti tegema, sest nägi nii ilus välja. Jah, ma olengi selline imelik, et pean teinekord toorest lihatükki ilusaks :)